kardosdrur/scandi-wiki huggingface dataset:
Bobbysocks!

Bobbysocks var en norsk popgruppe, bestående af Elisabeth Andreassen og Hanne Krogh. De vandt Eurovision Song Contest 1985 med sangen La det swinge.

Popgrupper
Vindere af Eurovision Song Contest
Musikgrupper fra Norge
Deltagere ved Eurovision Song Contest 1985
Norges Eurovision Song Contest-deltagere
Claude Whittindale

Claude Whittindale (1881 - 10. februar 1907) var en britisk rugbyspiller som deltog i OL 1900 i Paris.

Whittindale vandt en sølvmedalje i rugby under OL 1900 i Paris. Han var med på det britiske rugbyhold som kom på en delt andenplads i rugbyturneringen.

Hans bror Raymond Whittindale var også med på holdet.

Eksterne henvisninger 
 

Rugbyspillere
Sportsfolk fra Storbritannien
Raymond Whittindale

Raymond Whittindale (1883 - 9. april 1915) var en britisk rugbyspiller som deltog i OL 1900 i Paris.

Whittindale vandt en sølvmedalje i rugby under OL 1900 i Paris. Han var med på det britiske rugbyhold som kom på en delt andenplads i rugbyturneringen.

Hans bror Claude Whittindale var også med på holdet.

Eksterne henvisninger 
 

Rugbyspillere
Sportsfolk fra Storbritannien
Kuvert (borddækning)

En kuvert ( - dækket) er en opdækning til én person bestående af bestik, service osv. Ved nogle begivenheder er der et bordkort ved hver kuvert.

Måden at opsætte og klargøre en kuvert variere op igennem historien og fra kultur til kultur.

Eksterne henvisninger 

Mad og drikke
Málaga Katedral

Málaga Katedral () er en romersk-katolsk katedral i Málaga i Andalusien, i det sydligste Spanien, opført i renæssancestil. Den ligger på et område tidligere afgrænset af en nu manglende del af den middelalderlige mauriske bymur; rester af bymuren der omgiver den nærliggende Alcazaba samt fæstningsanlægget  Gibralfaro. Katedralen blev opført i perioden fra 1528 til 1782 efter planer udfærdiget af Diego de Siloe. Kirkens interiør er også udført i renæssancestil.

Eksterne henvisninger 

Kirker i Spanien
Katedral
Landshøvding (Grønland)

Landshøvding () var titlen på den øverste danske embedsmand i Grønland fra 1951 til 1979.

Ved nyordningen i henhold til lov af 27. maj 1950 blev de to landsfogedembeder afskaffet og den centrale ledelse i Grønland henlagt til en landshøvding for hele landet, der ud over at fungere som det grønlandske landsråds formand også fik ansvar for landsrådets og kommunalbestyrelsernes forvaltning, bolig- og erhvervsstøtte, personale- og lønspørgsmål samt vedrørende administrationen af de forskellige institutioner inden for politi og retspleje, Grønlands kulturelle råd, socialvæsen , sundhedsvæsen, skolevæsen, radiofoni og lignende.

Med indførelsen af Grønlands hjemmestyre 1. maj 1979 i henhold til hjemmestyreloven overtog Rigsombudsmanden de funktioner, der hidtil var varetaget af landshøvdingen over Grønland - dog med visse ændringer ifølge hjemmestyreloven § 20, stk. 2.

Landshøvdinge 

 P.H. Lundsteen (1951-54)
 N.O. Christensen (1955-56)
 P.H. Lundsteen (1957-60)
 Finn Nielsen (1961-62)
 N.O. Christensen (1963-72)
 Hans J. Lassen (1973-79)

Noter

Litteratur 

 Axel Kjær Sørensen: Danmark-Grønland i det 20. århundrede; Nyt Nordisk Forlag Arnold Busck, Viborg 1983;

Eksterne henvisninger 

 Mogens Frederiksen: "Den sociale forsorg" (Tidsskriftet Grønland 1953, nr. 5)
 M. Gam: "Den grønlandske skole" (Tidsskriftet Grønland 1953, nr 4)
 K. Budde Lund: "Den grønlandske radiofoni" (Tidsskriftet Grønland 1958, nr. 5)
 Flemming Mikkelsen: "Grønlands sundhedsvæsen. Fremtiden?" (Tidsskriftet Grønland 1976, nr. 8
 J. Kisbye Møller: "Kulturelt oplysningsarbejde i Grønland" (Tidsskriftet Grønland 1953, nr 9)
 J. Kisbye Møller: "Det grønlandske retsvæsen" (Tidsskriftet Grønland 1953, nr 11)
 Frederik Nielsen: "Nyordningens første landsrådsperiode 1951-1955" (Tidsskriftet Grønland 1955, nr. 7)

Grønlands historie
Personer fra Grønland
Grønlands politik
Glennis Grace

Glennis Grace (født 19. juni 1978 i Amsterdam) er en hollandsk sangerinde. Hun deltog i Eurovision Song Contest 2005 med sangen My Impossible Dream, men gik ikke videre fra semifinalen. Hun blev kendt i Holland efter at have deltaget i et talent-show hvor hun imiterede Whitney Houston.

Personer fra Amsterdam
Sangere fra Nederlandene
Hollands Eurovision Song Contest-deltagere
Deltagere ved Eurovision Song Contest 2005
Wikivoyage

Wikivoyage er en fri webbaseret rejseguide for både rejsedestinationer og emner relateret til rejser, der er skrevet af frivillige forfattere.

Navnet er sammensat af ordene "Wiki" (et websted hvor enhver ved hjælp af en browser kan oprette, vedligeholde og forfatte webdokumenter og websider i samarbejde med andre) og "Voyage", det franske ord for rejser, udflugter og ture.

Projektet blev startet da redaktører fra den tyske og italienske version af Wikitravel i september 2006 besluttede at flytte deres aktiviteter og daværende indhold til et nyt websted. Resultatet blev Wikivoyage, der gik i luften den 10. december 2006, ejet og drevet af en tysk forening stiftet til formålet, Wikivoyage e.V. Indholdet blev udgivet under copyleftlicensen Creative Commons Attribution-ShareAlike.

I 2012 besluttede den engelsksprogede version af Wikitravel også at flytte, efter en længerevarende utilfredshed med deres eksisterende vært. Resultatet blev at den engelske Wikivoyage blev forenet med alle de øvrige sprogversioner af Wikivoyage hos Wikimedia Foundation, en nonprofitorganisation, der også er vært for blandt andre Wikipedia. Wikivoyage blev flyttet til Wikimedia Foundations servere i december 2012, og Wikivoyage blev officielt relanceret som et Wikimedia-projekt den 15. januar 2013.

Eksterne henvisninger 

 www.wikivoyage.org

Onlineopslagværker
Wikier
Voyage
 
Etableret i 2006
Turistguider
Wilhelm von Rosen

Carl Wilhelm Ludvig von Rosen (20. august 1788 i Plön – 17. juli 1853 i Segeberg) var en dansk amtmand, bror til Conrad Adam Johann von Rosen og far til Alfred, Carl, Sigismund von Rosen og Herman Wilhelm som var født i 1831 i Segeberg men flyttede til Skåne, Sverige i 1867 og var forpagter på et landbrug i Össjö () sogn i Ängelholms kommun.

Han var søn af kongelig dansk overførster og kammerherre Gottlieb von Rosen (1748-1835) og Regitze von Holstein (1761-1829). Han blev auskultant i Rentekammeret og fra 11. februar 1818 til sin død amtmand over Segeberg Amt. Han var kammerherre.

Han var medlem af Schleswig-Holstein-Lauenburgischen Gesellschaft für vaterländische Geschichte. Han var dekoreret med Dannebrogordenen, og 21. juli 1843 - dagen for sit sølvbryllup - blev han æresborger i Segeberg.

Cirka 1830 udgav han Beschreibung des Amts und der Landschaft Bredstedt in statistischer und kameralistischer Rücksicht.

21. juli 1818 blev han gift i Oldesloe med Sophie Marie født Decker (17. juni 1799 i Burg, Ditmarsken - 13. maj 1868 i København). Han havde med hende fire døtre, blandt hvilke Dorothee von Rosen var hofdame hos den danske dronning, og syv sønner.

Kilder 

Wilhelm
Amtmænd fra Holsten
Kammerherrer fra Danmark
Danskere i 1800-tallet
Personer fra Plön
Tysksprogede forfattere
Faglitterære forfattere fra Danmark
Dansksprogede forfattere fra Danmark
Gottlieb von Rosen

Gottlieb Andreas von Rosen (17. november 1748 i Stralsund – 21. maj 1835) var en dansk forstmand, far til Wilhelm von Rosen.

Han var søn af Carl Nicolaus von Rosen (1703-1760) og Katharina Margretha født von Boltenstern. Han blev dansk overførster i Hertugdømmet Holsten og kammerherre.

Han ægtede 1782 Ulricke Ernestine Regitze von Holstein (1761-1829), datter af generalløjtnant Adam Eggert von Holstein og Charlotte Anna Duval de la Pottrie.

Kilder 

Gottlieb
Overførstere fra Danmark
Kammerherrer fra Danmark
Danskere i 1700-tallet
Danskere i 1800-tallet
Sandra Reemer

Sandra Reemer (født 17. oktober 1950 i Bandung, Indonesien, død 6. juni 2017) var en hollandsk sangerinde. Hun har deltaget i Eurovision Song Contest tre gange for Holland.

Sangere fra Nederlandene
Hollands Eurovision Song Contest-deltagere
Deltagere ved Eurovision Song Contest 1972
Deltagere ved Eurovision Song Contest 1976
Deltagere ved Eurovision Song Contest 1979
Harold Humby

Harold Robinson "Harry" Humby (født 8. april 1879, død 23. februar 1923) var en britisk skytte, som deltog i tre olympiske lege før og efter første verdenskrig.

Humbys første olympiske deltagelse var ved OL 1908 i London, hvor han stillede op i tre discipliner, alle med riffel. Liggende konkurrence over 50 og 100 yards blev noget kontroversiel, idet der var tvivl om deltagerne i konkurrencen. Hvert land måtte stille med tolv deltagere, men blanketten for én af de britiske deltagere forsvandt, hvorpå man tilmeldte en ekstra deltager, Philip Plater, der endte med at skyde bedst (391 point). Da den forsvundne blanket dukkede op igen, måtte Platers resultat tages bort, og resultatet blev, at tre andre briter tog de tre første pladser. Arthur Carnell vandt med 387 point foran Humby med 386, mens George Barnes 385 blev nummer tre. Senere fik Plater en speciel guldmedalje af den britiske olympiske komité. I holdskydningen, ligeledes over 50 og 100 yards, hvor kun tre nationer deltog, vandt det britiske hold suverænt med 771 point foran Sverige med 737 point og Frankrig med 710 point. Det britiske hold bestod af Humby, Maurice Matthews, William Pimm og Edward Amoore. Endelig deltog han i konkurrencen med forsvindende mål over 25 yards, og her endte han som nummer otte (men med samme pointtal som vinderen).

Ved legene fire år senere i Stockholm deltog Humby igen, denne gang i lerdueskydning, individuelt og for hold. I den individuelle konkurrence blev han nummer fire, mens han i holdskydningen var med til at sikre briterne sølvmedaljen med 511 point efter de suveræne amerikanere med 532 point, mens tyskerne på tredjepladsen opnåede 510 point. Humby var bedste brite med 91 point; holdet bestod derudover af William Grosvenor, Alexander Maunder, George Whitaker, John Butt og Charles Palmer.

Humby deltog i sit sidste OL, i 1920 i Antwerpen, hvor han stillede op i holdturneringen i lerdueskydning; her blev briterne nummer fire.

Humby var militærmand og kaptajn ved Middlesex-regimentet.

Referencer

Eksterne henvisninger 

Skytter fra Storbritannien
Deltagere for Storbritannien ved sommer-OL 1908
Deltagere for Storbritannien ved sommer-OL 1912
Deltagere for Storbritannien ved sommer-OL 1920
Olympiske mestre fra Storbritannien
Olympiske sølvmedaljevindere fra Storbritannien
Carl von Rosen

Sophus Anthon Gottlieb Carl von Rosen (9. september 1819 i Segeberg – 7. december 1891 på Henriksholm) var en dansk departementschef, overpræsident og politiker, bror til Alfred og Sigismund von Rosen.

Han var første søn af amtmand, kammerherre Wilhelm von Rosen (1788-1853) og Sophie Marie født Decker (1799-1868). 1840 blev han student i Lübeck, studerede i Heidelberg 1840-42 og i Kiel 1842-44. Efter at han her var blevet juridisk kandidat 1844, blev han samme år amtssekretær i Segeberg Amt, 1845 auskultant i Finansdeputationen i København, 1848 ansat i Det slesvig-holstenske Kancelli, 1851 chef for sekretariatet i det slesvigske ministerium, 1852 tillige departementschef under samme ministerium. 1853 deltog han sammen med gehejmearkivaren i tilbageleveringen af de augustenborgske familiepapirer. 1854 blev han overpræsident i Flensborg og var det indtil 1864. Han blev kammerherre 1853, Kommandør af Dannebrogordenen 1867.

1867 blev han ejer af Henriksholm ved Vedbæk. Her var han fra 1869 sognerådsmedlem og medlem af bestyrelsen for Brandforsikringsselskabet Danmark, fra 1878 amtsrådsmedlem. I 1873-76 var han kongelig dansk kommissær ved udleveringen af Hertugdømmernes arkivsager. Fra 1876 indtil sin død, 7. december 1891, repræsenterede han Lyngbykredsen i Folketinget. Såvel i amtsrådet som i sognerådet øvede han stor indflydelse ved sin administrative dygtighed og grundige indsigt i alle kommunale anliggender, og skønt han kun sjældent tog ordet i Folketinget, var det dog også her almindelig erkendt, at han var en indsigtsfuld og støt personlighed.

Han ægtede i 1863 Marianne Elise Nicoline Catharina Ræder, datter af generalløjtnant Philip Ræder.

Kilder 
  Biografi af Christen Christensen

Eksterne henvisninger 
 

Personer i Dansk Biografisk Leksikon
Jurister fra Tyskland
Personer fra Bad Segeberg
Departementschefer
Borgmestre i Flensborg
Kammerherrer fra Danmark
Kommandører af Dannebrog
Amtsrådsmedlemmer
Kommunalpolitikere fra Danmark
Folketingsmedlemmer i 1870'erne
Folketingsmedlemmer i 1880'erne
Folketingsmedlemmer i 1890'erne
Carl
Artikler fra 1. udgave af Dansk biografisk leksikon
TV3 Sport (Tv-kanal)

TV3 SPORT, oprindelig TV 2 SPORT er en dansk tv-kanal, der startede 11. april 2007 blev 7. januar 2013 omdøbt til
TV3 SPORT 1 og har siden 31. oktober 2017 sendt under sit nuværende navn.

Historie 
Den 21. december 2006 offentliggjorde MTG og TV 2 DAN­MARK A/S, at de sammen ville lancere to sportskanaler 1. marts 2007. De blev dog forsinkede, idet Konkurrencestyrelsen havde visse forbehold over for et så tæt samarbejde mellem to af landets største tv-udbydere. Den 11. april 2007 accepterede Konkurrencestyrelsen samarbejdet på visse betingelser, og samme dag kl. 16.30 gik kanalen i luften. TV 2 DAN­MARK A/S ejede indtil 8. oktober 2012 51% af aktierne i kanalen, og MTG den resterende del. TV 2 SPORT sendte årligt cirka 3000 timers direkte transmissioner fra sportsbegivenheder. Transmissionerne kædedes sammen i studieprogrammet TV 2 SPORTCENTER.

Den 2. januar 2008 lancerede TV 2 SPORT en søsterkanal, TV 2 Sport HD, som udelukkende sendte sport i High Definition (HDTV). Fra årsskiftet blev den gjort til et spejl af TV 2 Sport hvorefter deres indhold var fuldstændig identisk. De to sportskanaler distribueredes via satellit, bredbånd og kabel-tv.

TV 2 SPORT havde en række rettigheder indenfor fodbold, håndbold, cykelsport, motorsport, tennis, ishockey m.fl. Værterne talte Claus Elming, Anders Sigdal, Tina Müller, Jimmy Bøjgaard og Poul Hansen, mens Claus N. Bretton-Meyer var direktør.

Efter nytåret 2012/2013 solgte TV2 sine arkiver til MTG. 7. januar 2013 skiftede kanalen navn til TV3 Sport 1. 

Da TV3 Sport 2 lukkede og blev til TV3 Max d. 31. oktober 2017, er der ingen grund til at beholde 1 tallet i logoet. Så fra den 31. oktober 2017 hedder kanalen TV3 Sport.

Kilder 
Konkurrencestyrelsens afgørelse om TV 2 SPORT 

Tv-kanaler fra Viasat
Sport (Tv-kanal)
Etableret i 2007
Sport (Tv-kanal)
Only God Forgives

Only God Forgives er en thrillerfilm fra 2013, skrevet og instrueret af Nicolas Winding Refn og med skuespillerne Ryan Gosling og Kristin Scott Thomas i hovedrollerne. Filmen blev optaget i Bangkok i Thailand.

Handling 
Ifølge produktions synopsis, følger filmen Julian (Ryan Gosling), der driver en thailandsk bokseklub som frontorganisation for sin families narkosmuglings drift, da han tvinges af sin mor Jenna til at finde og dræbe den enkelte ansvarlige for sin brors nylige død.

Medvirkende

Produktion 
Nicolas Winding Refn har udtalt, at "[han] fra begyndelsen, havde ideen om en thriller fremstillet som en westernfilm i Fjernøsten og med en moderne cowboy helt." Han planlagde oprindeligt at instruere Only God Forgives direkte efter Valhalla Rising (2009), men han accepterede Goslings anmodning om at instruere Drive (2011) i stedet. Gosling har beskrevet manuskriptet af Only God Forgives som "det mærkeligste, jeg nogensinde har læst." Ligesom Drive er Only God Forgives stort set optaget kronologisk og scener blev ofte redigeret den dag, de blev optaget.

Optagelser fra en scene af filmen blev vist ved Filmfestivalen i Cannes i 2012. Nicolas Winding Refn henledte en forbindelse mellem Only God Forgives og Drive, da han udtalte, at "[Only God Forgives] er meget en fortsættelse af dette sprog"—"det er baseret på virkelige følelser, men sat i en forstærket realitet. Det er et eventyr."

Referencer

Eksterne henvisninger 
 
 Only God Forgives Soundtrack Stream  (en)

Film instrueret af Nicolas Winding Refn
Thrillerfilm fra Danmark
Thrillerfilm fra Frankrig
Danske film fra 2013
Kriminal Thrillere
Film fra Danmark (administrationskategori)
Kampsportsfilm
Engelsksprogede film
Franske film fra 2013
Conrad Adam Johann von Rosen

Conrad Adam Johann von Rosen (1. december 1783 – 26. april 1826 i Plön) var en dansk forstmand, bror til Wilhelm von Rosen og far til Wilhelm Sophus Andreas von Rosen.

Han var søn af kongelig dansk overførster og kammerherre Gottlieb von Rosen (1748-1835) og Regitze von Holstein (1761-1829) og blev ligesom faderen overførster i Holsten, distriktsjægermester og kammer-, forst- og jagtjunker.

1811 ægtede han Birgitte Catharina de Fisker (1. juni 1790 i København - 7. marts 1831), datter af kommandør Frederik Christian Fisker (1760-1814).

Kilder 
 Wilhelm Sophus Andreas von Rosens biografi i Dansk Biografisk Leksikon.

Overførstere fra Danmark
Conrad Adam Johann
Danskere i 1700-tallet
Danskere i 1800-tallet
Jægermestre fra Danmark
Universidade Federal da Bahia

Universidade Federal da Bahia er et universitet beliggende i delstaten Bahia, Brasilien. 

Det blev etableret i 1946 og har cirka 25.000 studerende.

Referencer 

Universiteter i Brasilien
Lorentzfaktoren

Lorentzfaktoren (symbol: ) er en fysisk størrelse, der indgår i Lorentz-transformationerne, som er grundlæggende for den specielle relativitetsteori. Faktoren er defineret ved formlen:

Her er gamma Lorentzfaktoren, mens c er lyset hastighed, der, jf. den specielle relativitetsteori, er den samme lige meget, hvor man måler fra. Faktorens eneste variable er hastigheden v af det, man observerer. Det ses på formlen, at en hastighed på nul eller tæt på nul, giver en Lorentzfaktor på 1 eller næsten 1. Når faktoren når tæt på 1, forsvinder den fra Lorentz-transformationer, og man får i stedet Galilei-transformationerne, der kan observeres i dagligdagen. Omvendt giver en hastighed tættere på lyshastighed en større og større faktor og følgelig større afvigelser fra Galilei-transformationerne, mens Lorentz-transformationerne stemmer overens med det observerede.

Fodnoter 

Relativitetsteori
Hans Hansen Rosencreutz

Hans Hansen Rosencreutz, født Hansen (ca. 1644 – 15. februar 1708) var en dansk finansdeputeret.

Hans Hansen tjente hos hr. Knud Ulfeldt til Svendstrup i Skåne og deltog i krigen 1657-60 såvel i Skåne som i Sjælland og Fyn, kom siden i tjeneste hos skatmester Holger Vind, på hvis anbefaling han omkring 1669 blev registrator i Skatkammerkollegiet, hvor han 1670 steg til renteskriver. 1677 blev han kommissarius og bogholder i Norge, et par år efter landkommissarius søndenfjelds og 1682 overkrigskommissarius i Norge, hvormed han 1689 tillige forenede embedet som bergråd ved det søndenfjeldske overbergamt. 1686 fik han våbenbrev med tilnavnet Rosencreutz og 1690 justitsråds titel.

Men ved år 1692 må han være faldet i unåde, thi han fjernedes fra sine embeder og levede nu som privatmand resten af Christian V's regeringstid. Snart efter tronskiftet blev han, i januar 1700, deputeret ved finanserne med etatsråds titel og fik samme år sæde i slotsloven under kongens fraværelse. I januar 1707 måtte han på grund af sygdom tage sin afsked – uden at få Det hvide Bånd, som han højlig ønskede – og døde et år efter, 15. februar 1708. Et vidnesbyrd om hans grundige kendskab til Norge er den relation om rigets tilstand, som han 1699 efter befaling aflagde til kong Frederik IV.

Rosencreutz ægtede 1. juni 1671 Elisabeth Evertsdatter (født ved Güstrow i Mecklenburg-Güstrow 24. juni 1637 - død i København 3. april 1718). Med hende levede han i barnløst og ikke lykkeligt ægteskab.

Kilder 
  Biografi af G.L. Wad
 Personalhistorisk Tidsskrift, 4. række II.

Kollegiedeputerede fra Danmark
Krigskommissærer fra Danmark
Danskere i 1600-tallet
Danskere i 1700-tallet
Personer i Karl Gustav-krigene fra Danmark-Norge
Personer i Dansk Biografisk Leksikon
Artikler fra 1. udgave af Dansk biografisk leksikon
Liu Yang

Flere personer og steder bærer eller har båret navnet Liu Yang:
 Liu Yang (taikonaut) - den første kvindelige kineser i rummet
 Liu Yang (violinist) - kinesisk klassisk violinist
 Han Mingdi - kinesisk kejser
 Liuyang - by i Kina
Michaelis-konstanten

Michaelis-konstanten eller Michaelis-Menten-konstanten er en kemisk konstant, der udtrykker forholdet mellem ratekonstanterne i en reaktion beskrevet af Michaelis-Menten-ligningen. For en enzymatisk reaktion, dvs. en reaktion katalyseret af et enzym, kan et reaktionsskema opstilles:
 
Reaktionsskemaet viser et enzym E, der binder et substrat S for at danne et enzym-substrat-kompleks ES. Det er nu muligt for substratet at blive omdannet til produktet P, mens enzymet løser bindingen. Det ses, at raten, der afhænger af , danner ES, mens raterne for henholdsvis  og  omdanner komplekset igen. Michaelis-konstant er da givet ved:

Hvis  er lig med nul, reduceres formlen til

Dermed bliver Michaelis-konstant i et sådant specialtilfælde lig med ligevægtskonstanten i reaktionen mellem substrat og enzym-substrat-kompleks.

Kildehenvisninger 

Enzymkinetik
Ladby (Fyn)

Ladby er en landsby på Østfyn, beliggende 17 km øst for Odense og 5 km sydvest for Kerteminde. Landsbyen hører til Kerteminde Kommune og ligger i Region Syddanmark.

Ladby hører til Kølstrup Sogn. Kølstrup Kirke ligger i Kølstrup 3 km vest for Ladby.

Faciliteter 
Nymarksskolen blev i 1961-63 opført af Rynkeby og Kølstrup sogne på bar mark 3 km sydvest for Ladby. Siden 2011 har skole, SFO og børnehave været én institution under navnet Nymarken Skole og Børnehus. Skolen har 367 elever, fordelt på 0.-9. klassetrin, og er også overbygningsskole for Marslev Skole. Børnehaven er normeret til 70 børn. Ved skolen ligger også Nymarkshallen, hvor områdets idrætsforeninger holder til.

Historie

Landsbyen 
Arkæologiske udgravninger har vist, at den ældste bosættelse stammer fra vikingetiden. I Vikingemuseet Ladby godt 1 km nord for Ladby er Ladbyskibet udstillet under en betonhvælving i den gravhøj, hvor det blev fundet i 1935. Det er den eneste bevarede skibsbegravelse og stammer fra første halvdel af 900-tallet.

I 1682 havde Ladby 14 gårde med i alt 459,2 tdr. land dyrket jord, skyldsat til 95,49 tdr. hartkorn. Dyrkningsformen var trevangsbrug.

Ladby hørte under Ulriksholm gods, men blev i 1790'erne solgt til Lundsgård gods. Endnu i 1844 bestod landsbyen overvejende af fæstegårde.

Stationsbyen 

I 1899 beskrives Ladby således: "Ladby, ved Landevejen, med Jærnbanestation og Andelsmejeri;" Mejeriet lå ½ km sydøst for Ladby og blev senere fabrik.
 
Ladby havde station på Odense-Kerteminde-Dalby Jernbane, der blev åbnet i 1900. I 1914 blev den forlænget til Martofte og kom til at hedde Odense-Kerteminde-Martofte Jernbane. Ladby Station lå 1½ km syd for Ladby og havde et langt krydsningsspor med perron og et læssespor, der blev flyttet hertil fra Dræby Station i 1917. Læssesporet fik siderampe og stikspor, og stationen havde et troljeskur.

Banen blev nedlagt i 1966. Stationsbygningen er bevaret på Odensevej 481.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983); 
 Torben Grøngaard Jeppesen: "Landsbyens alder" (Skalk 1980, nr. 2; s. 10-15)
 Torben Grøngaard Jeppesen: "Middelalderlandsbyens opståen" (Fynske Studier XI, Odense bys museer 1981; )
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975); 
 Erland Porsmose: "De fynske landsbyers historie - i dyrkningsfællesskabets tid" (Odense University Studies in History and Social Sciences, vol. 109; Odense Universitetsforlag 1987; )

Lokaliteter i Kerteminde Kommune